CELEX: 62020TN0681
Language: hr
Date: 2020-11-13 00:00:00
Title: Predmet T-681/20: Tužba podnesena 13. studenoga 2020. – OC/ESVD

18.1.2021   
            
            
               HR
            
            
               Službeni list Europske unije
            
            
               C 19/65
            
         
      Tužba podnesena 13. studenoga 2020. – OC/ESVD
      (Predmet T-681/20)
      (2021/C 19/70)
      Jezik postupka: francuski
      
         Stranke
      
      
         Tužitelj: OC (zastupnici: L. Levi i A. Champetier, odvjetnice)
      
         Tuženik: Europska služba za vanjsko djelovanje
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  proglasi ovu tužbu dopuštenom i osnovanom;
                  slijedom toga,
               
            
                  —
               
               
                  poništi odluku od 27. siječnja 2020. u dijelu u kojem se njome odbija tužiteljev zahtjev za naknadu štete od 27. rujna 2019.;
               
            
                  —
               
               
                  ako je potrebno, poništi odluku od 4. kolovoza 2020. u dijelu u kojem se njome odbija tužiteljeva žalba od 17. travnja 2020.;
               
            
                  —
               
               
                  naloži tuženiku naknadu tužiteljeve neimovinske i financijske štete, koje se procjenjuju ex aequo et bono, na 20 000 odnosno 580 889 eura;
               
            
                  —
               
               
                  naloži tuženiku snošenje svih troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe tri tužbena razloga.
      
                  1.
               
               
                  Prvi tužbeni razlog, koji se temelji na povredi članka 22.a Pravilnika o osoblju za dužnosnike Europske unije, povredi članka 3.3. Povelje o zadaćama i odgovornostima blagajnika ESVD-a, povredi članka 3. Kodeksa profesionalnih standarda za osoblje zaduženo za financijsku provjeru ESVD-a i povredi članka 2. Odluke PROC HR(2011)008 Visokog predstavnika Unije za vanjske poslove i sigurnosnu politiku.
               
            
                  2.
               
               
                  Drugi tužbeni razlog, koji se temelji na dužnosti brižnog postupanja. Tužitelj među ostalim ističe da je o njegovom premještaju odlučeno bez poštovanja načela istovjetnosti radnih mjesta, i da, uzimajući u obzir okolnosti slučaja, njegov premještaj nije bio opravdan interesima službe.
               
            
                  3.
               
               
                  Treći tužbeni razlog, koji se temelji na povredi prava na saslušanje i obveze obrazlaganja, te na povredi zaštite osobnih podataka i prava na poštovanje privatnog života.